BH เด้ง 3% โบรกชี้กำไรปี 65 โตเท่าตัว อานิสงส์รายได้เพิ่ม-มาร์จิ้นสูง อัพเป้า 190 บ.
BH ดีด 3% โบรกชี้กำไรปีนี้โต 123% แตะ 2.80 พันลบ. อานิสงส์รายได้เพิ่ม-มาร์จิ้นสูงขึ้น แนะนำ “ซื้อ” ราคาเป้าหมายใหม่ 190 บ.
BH ดีด 3% โบรกชี้กำไรปีนี้โต 123% แตะ 2.80 พันลบ. อานิสงส์รายได้เพิ่ม-มาร์จิ้นสูงขึ้น แนะนำ “ซื้อ” ราคาเป้าหมายใหม่ 190 บ.
5 พ.ค. 2565

ผู้สื่อข่าวรายงานว่าวันนี้ (5 พ.ค. 2565) ราคาหุ้นบริษัท โรงพยาบาลบำรุงราษฎร์ จำกัด (มหาชน) หรือ BH ณ เวลา 11:00 น. อยู่ที่ระดับ 164 บาท เพิ่มขึ้น 4 บาท หรือ 2.50% โดยทำจุดสูงสุดที่ 164.50 บาท และทำจุดต่ำสุดที่ 160 บาท ด้วยมูลค่าการซื้อขาย 587.10 ล้านบาท

บริษัทหลักทรัพย์ ดีบีเอส วิคเคอร์ส ( ประเทศไทย ) จำกัด ระบุในบทวิเคราะห์ (29 เม.ย.2565) ว่า บริษัทฯ รายงานกำไรสุทธิไตรมาส 1/2565 โตก้าวกระโดด 696% จากงวดเดียวกันของปีก่อน และเพิ่มขึ้น 18% จากไตรมาสก่อน เป็น 725 ล้านบาท ปัจจัยหนุน คือ รายได้เติบโตแข็งแกร่ง และอัตรากำไรสูงขึ้น
ทั้งนี้คาดการณ์ว่ารายได้จากคนไข้ต่างชาติจะเพิ่มขึ้นต่อเนื่อง โดยเฉพาะจากคนไข้ตะวันออกกลาง และ CLMV, รายได้คนไข้ไทยฟื้นตัว และมีรายได้ฉีดวัคซีนโควิด รวมทั้งมาร์จิ้นสูงขึ้น ทางฝ่ายวิจัยได้ประเมินกำไรสุทธิปี 2565 จะโต 123% อยู่ที่ 2.8 พันล้านบาท และปี 2566 จะขยายตัว 40% สู่ระดับก่อนมีโควิดที่ 4 พันล้านบาท แนะนำ “ซื้อ” ราคาเป้าหมายใหม่ 190 บาท จากเดิม 175 บาท และปรับเพิ่มคาดการณ์กำไรสุทธิปี 2565-2566 ขึ้นปีละ 5% สะท้อนรายได้รวมทั้งมาร์จิ้นที่ดีกว่าคาดไว้